el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el en en en el el en el el fr el el el el el el el en el el el el el el el el el el el el el en el el el el el el el el el el el el el en el el el el el el el fr de en fr en en el de en en el fr en de el fr en en fr en en en en en el fr nl nl fr en nl el fr en fr el fr en el el fr en fr el fr en en el fr en en fr en id el fr en en el fr en fr el fr en es el fr en en el fr en en fr en en en fr en el el en en en el en en pt fr el el fr en en fr en en el el el el el el uk en en en en it en en en en it en en en en it en ko en en pt en en en en fr en en en en pt en en en en en en en en en en en en en en en nl en en en en en en en en pt en en en en en en en en en he en en en en cs en en en en el el el el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el en el el el en el el en el id el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Western Australian Academy of Performing Arts
Βραβεία Έμμυ Ζώνης Υψηλής Τηλεθέασης
βραβείο Τόνυ καλύτερου Α' ανδρικού ρόλου σε μιούζικαλ (2004)
Βραβείο Χρυσές Σφαίρες για τον Καλύτερο Άνδρα Ηθοποιό σε Κωμωδία ή Μιούζικαλ (2012)
Drama Desk Award for Outstanding Actor in a Musical
Εταίρος του Τάγματος της Αυστραλίας (10  Ιουνίου 2019)[8]
αστέρι στη Λεωφόρο της Δόξας του Χόλιγουντ[9]
Ο Χιου Τζάκμαν γεννήθηκε στο Σύδνεϋ της Αυστραλίας από Άγγλους γονείς ενώ ο προπάππους του από την μεριά του πατέρα του ήταν Έλληνας.[10][11] Οι γονείς του αποφάσισαν να εγκαταλείψουν το Ηνωμένο Βασίλειο το 1967 και να εγκατασταθούν στη χώρα των καγκουρό μαζί με τα τέσσερα παιδιά τους. Ο Τζάκμαν, το πέμπτο σε σειρά παιδί της οικογένειας, έμελλε να βιώσει δύσκολα παιδικά χρόνια όταν στα οχτώ του η μητέρα του Γκρέις εγκατέλειψε αυτόν και τα αδέρφια του και επέστρεψε στο Λονδίνο. Την ανατροφή των παιδιών λοιπόν ανέλαβε ο αυστηρός, Καθολικός πατέρας του Κρις Τζάκμαν, ένας λογιστής, απόφοιτος του πανεπιστημίου του Cambridge.
Όσον αφορά τα μαθητικά του χρόνια, ο Χιου φοίτησε στο πρωτοκλασσάτο ιδιωτικό σχολείο Knox Grammar School και στη συνέχεια στο πανεπιστήμιο University of Techology του Σύδνεϋ απ' όπου πήρε bachelor στις επικοινωνίες με κύριο αντικείμενο τη δημοσιογραφία. Κοινωνικός από τη φύση του, υπήρξε πρόεδρος στο σχολείο του ενώ το αγαπημένο του μάθημα ήταν η Ιστορία, κυρίως η αρχαία. Παρά τις σπουδές του σε έναν τελείως διαφορετικό τομέα σε σχέση με αυτόν της υποκριτικής, ο Τζάκμαν από νωρίς έδειξε την κλίση του προς το χώρο της τέχνης. Ως μαθητής πρωταγωνίστησε σε πολλές σχολικές παραστάσεις, κυρίως μιούζικαλ όπως το Ωραία μου Κυρία το 1986 και έλαβε μέρος σε παιδικές συναυλίες χάρη στο ταλέντο του στο τραγούδι. Παράλληλα σπούδασε μουσική, πιάνο, κιθάρα και βιολί και αργότερα χορό. Το σοβαρό βήμα όμως προς την ηθοποιία έγινε όταν τον δέχτηκαν, μετά από ακρόαση, στη σχολή υποκριτικής του Περθ WAAPA (Western Australian Academy of Performing Arts), η οποία φημίζεται για το υψηλό της επίπεδο. Αποφοίτησε το 1994, παίρνοντας μάλιστα τιμητικό βραβείο με τον τίτλο Ο Πιο Ταλαντούχος Απόφοιτος.
Ο Χιου Τζάκμαν, όντας ταλαντούχος τραγουδιστής, ηθοποιός και χορευτής, έχει πρωταγωνιστήσει σε μια σειρά από επιτυχημένα μιούζικαλ, αποσπώντας διθυραμβικές κριτικές και μεγάλο αριθμό βραβείων. Μερικά από αυτά είναι τα εξής: Η Πεντάμορφη και το Τέρας στη Μελβούρνη το 1996, το Sunset Boulevard επίσης στη Μελβούρνη το 1997, το Οκλαχόμα! στο West End του Λονδίνου το 1999- σε παραγωγή του Βασιλικού Θεάτρου και σε σκηνοθεσία του Τρέβορ Ναν- για το οποίο βρέθηκε υποψήφιος για βραβείο Ολίβιε, το Carousel στο θρυλικό Carnegie Hall της Ν. Υόρκης το 2002 και το The Boy from Oz στο Θέατρο Μπρόντγουεϊ το 2003. Όσον αφορά το τελευταίο, ο Τζάκμαν κέρδισε βραβείο Τόνυ Α' Ανδρικού Ρόλου ενώ οι παραστάσεις έκαναν ρεκόρ εισιτηρίων και οι εισπράξεις ανήλθαν στα 62 εκατομμύρια δολάρια. Μάλιστα, το καλοκαίρι του 2006 έκανε μια πετυχημένη περιοδεία στην Αυστραλία με το The Boy from Oz, με περιορισμένο αριθμό εμφανίσεων. Οι παραστάσεις είχαν μορφή συναυλίας και παρά τα αρκετά ακριβά εισιτήρια (100-500 δολάρια το ένα) οι συμπατριώτες του σχημάτισαν ουρές για να τον δουν. Μόνο στο Σίδνεϋ, σε μια παράσταση, το γήπεδο στο οποίο τραγούδησε γέμισε με 12.000 κατενθουσιασμένους θεατές.
Στο ξεκίνημα της καριέρας του, ο Τζάκμαν πρωταγωνίστησε σε αρκετές αυστραλέζικες τηλεοπτικές σειρές (Corelli, Halifax, Snowy River: The McGregor Saga, Blue Heelers, The Rat Tamer κ.α.) και διετέλεσε παρουσιαστής σε διάφορες εκπομπές. Το Δεκέμβριο του 2001 παρουσίασε το διάσημο αμερικάνικο show Saturday Night Live, μια εκπομπή του καναλιού NBC που προβάλλεται στις Ηνωμένες Πολιτείες από το 1975. Κατά τη διάρκεια της εκπομπής, την οποία παρακολούθησαν εκατομμύρια τηλεθεατές, ο Χιου τραγούδησε για πρώτη φορά ενώπιον του αμερικανικού κοινού το χριστουγεννιάτικο "Have Yourself a Merry Little Christmas" και αργότερα σε συνέντευξή του δήλωσε πως θα συμμετείχε ξανά στο σόου με μεγάλη χαρά αφού γι' αυτόν ήταν μια μοναδική εμπειρία. Το 2007 υπέγραψε συμβόλαιο με το μεγάλο αμερικάνικο κανάλι CBS για μια σειρά με τίτλο Viva Laughlin, στην οποία ήταν παραγωγός. Τελικά η σειρά απέτυχε στο να τραβήξει το ενδιαφέρον του κοινού και κόπηκε μετά το δεύτερο επεισόδιο.
Ο Τζάκμαν κατά την επίσκεψή του σε πλοίο του Αμερικανικού πολεμικού ναυτικού φωτογραφίζεται μαζί με πεζοναύτες τον Ιούνιο του 2006
Πριν γίνει διάσημος στο Χόλυγουντ, ο Τζάκμαν πρωταγωνίστησε σε δύο ταινίες στην πατρίδα του Αυστραλία το 1999: στη ρομαντική κωμωδία Paperback Hero και στο δράμα Erskineville Kings. Κάπως έτσι τον ανακάλυψαν οι παραγωγοί της 20th Century Fox και του έδωσαν το βασικό ρόλο στην ταινία X-Men. Ο Χιου υποδύθηκε για πρώτη φορά το μεταλλαγμένο σούπερ-ήρωα Wolverine, τον πιο διάσημο και πιο αγαπημένο χαρακτήρα των γνωστών κόμικς, το 2000 και από τότε η ζωή και η καριέρα του άλλαξαν για πάντα. Η ταινία σημείωσε τεράστια εισπρακτική επιτυχία και από τη μια στιγμή στην άλλη ο Τζάκμαν έγινε διάσημος σ' όλο τον κόσμο. Ακολούθησαν δύο συνέχειες: το X2: X-Men United το 2003 και το X-Men: Η Τελική Αναμέτρηση το 2006. Συνολικά τα φιλμ έκαναν εισπράξεις πάνω από 1 δισεκατομμύριο δολάρια παγκοσμίως ενώ η τριλογία ταυτίστηκε για πάντα με το όνομα του Αυστραλού ηθοποιού. Μάλιστα, εννιά χρόνια μετά το πρώτο X-Men, ο Χιου Τζάκμαν επέστρεψε στο ρόλο του ως Wolverine την 1η Μαΐου του 2009 στην ταινία X-Men Origins: Wolverine, ένα prequel που βασίζεται αποκλειστικά στον ήρωα με τα αδαμάντινα νύχια. Ο Τζάκμαν για να τον υποδυθεί για τέταρτη φορά πληρώθηκε 20 εκατομμύρια δολάρια (από 20 εκατομμύρια πληρώθηκε επίσης για το X-Men 2 και το X-Men 3, δηλαδή αρκετά μεγαλύτερες αμοιβές σε σύγκριση με τα 250.000 δολάρια που είχε πάρει για την πρώτη ταινία της σειράς). Άλλες παραγωγές στις οποίες έχει πρωταγωνιστήσει είναι η κωμωδία Ζητείται Πιστό Αρσενικό (2001), η περιπέτεια Κωδικός Swordfish στο πλευρό του Τζον Τραβόλτα (2002), το Κέιτ και Λέοπολντ με τη Μεγκ Ράιαν (ο Τζάκμαν προτάθηκε για Χρυσή Σφαίρα για το ρόλο του Λέοπολντ το 2001), το Βαν Χέλσινγκ -που έκανε εισπράξεις 300.000.000 δολάρια παγκοσμίως- το 2004, το Scoop του Γούντι Άλεν (2006) και το The Prestige (2006) έχοντας στο πλάι του τον Μάικλ Κέιν, τον Κρίστιαν Μπέιλ και τον Ντέιβιντ Μπόουι. Επίσης πρωταγωνίστησε στην Πηγή της Ζωής του Ντάρεν Αρονόφσκι (2007), στο θρίλερ Deception μαζί με το Γιούαν Μακ Γρέγκορ (26 Ιουνίου 2008) και στο ρομαντικό-πολεμικό δράμα του Μπαζ Λούρμαν Αυστραλία , μαζί με τη Νικόλ Κίντμαν (25 Δεκεμβρίου 2008). Το 2012 έλαβε την πρώτη του υποψηφιότητα για Όσκαρ Α' Ανδρικού Ρόλου για την ερμηνεία του στο ρόλο του Γιάννη Αγιάννη στο μιούζικαλ Οι Άθλιοι (Les Miserables) κινηματογραφική μεταφορά του ομώνυμου μυθιστορήματος του Βίκτωρος Ουγκό. Ο Τζάκμαν έχει δανείσει τη φωνή του στις ταινίες κινουμένων σχεδίων Ποντικούπολη και Happy Feet.
η ταινία προβλήθηκε και στο Φεστιβάλ των Καννών το 1998
ο Χιου πήρε το ρόλο που τον έκανε διάσημο κυριολεκτικά την τελευταία στιγμή, δύο μήνες αφού είχε ξεκινήσει η παραγωγή της ταινίας. Αρχικά τον κεντρικό ήρωα ήταν να υποδυθεί ο Ντάγκρεϊ Σκοτ ο οποίος όμως εγκατέλειψε λόγω των υποχρεώσεών του στο Mission Impossible: 2
υποψηφιότητα για Χρυσή Σφαίρα Α' Ανδρικού Ρόλου σε κωμωδία ή μιούζικαλ
το Χ2 θεωρείται από πολλούς η καλύτερη κόμικ ταινία όλων των εποχών και σημείο αναφοράς για όσες ακολούθησαν και συνεχίζουν να ακολουθούν
Van Helsing: The London Assignment
πίσω από τη σκηνοθετική καρέκλα αυτής της μικρού μήκους ταινίας βρίσκεται η σύζυγος του Τζάκμαν, Ντέμπορα-Λι Φαρνές
ο Χιου υποδύεται ένα καθηγητή μαθηματικών
άλλη μια ταινία μικρού μήκους, διάρκειας τριών λεπτών, σκηνοθετημένη από νεαρό Καναδό φοιτητή, στην οποία ο Τζάκμαν είχε φιλική συμμετοχή
Stories of Lost Souls - segment "Standing Room Only"
σκηνοθετημένο και πάλι από την Φαρνές
X-Men: The Last Stand
έκανε ρεκόρ εισπράξεων κατακτώντας τον τίτλο της ταινίας με το μεγαλύτερο "άνοιγμα" όλων των εποχών (ως το 2006), βγάζοντας 126 εκατομμύρια δολάρια το πρώτο σαββατοκύριακο προβολής της. Η πρεμιέρα έγινε στο Φεστιβαλ των Καννών στις 22 Μαϊου
δανείζει τη φωνή του και τραγουδά το Heartbreak Hotel υποδυόμενος τη φωνή του Έλβις Πρίσλεϋ. Τον ακούμε επίσης στο Kiss του Πρινς, μαζί με τη Νικόλ Κίντμαν. Η ταινία βραβεύτηκε με Όσκαρ καλύτερου animation
φωνή - παρόλου που απέτυχε εισπρακτικά, θεωρήθηκε η καλύτερη animation ταινία της χρονιάς
υποψήφιο για δύο Όσκαρ: Φωτογραφίας και Καλλιτεχνικής Διεύθυνσης
Tomas / Tommy / Tom Creo
υποψήφιο για Χρυσή Σφαίρα Καλύτερης Μουσικής Επένδυσης
η πρώτη ταινία της εταιρείας παραγωγής του Τζάκμαν, Seed Productions. Δυστυχώς απέτυχε τόσο εισπρακτικά όσο και καλλιτεχνικά. Ο Τζάκμαν δήλωσε: "Δεν λυπάμαι για ότι έγινε. Ήταν ωραία εμπειρία να υποδύεσαι τον "κακό", όλοι θέλουν να το κάνουν. Από κει και πέρα προχωράμε μπροστά."
Tropfest 2008 Finalist Film
το Burning Season είναι ένα ντοκιμαντέρ για την καταστροφή των τροπικών δασών και την ανησυχητική αύξηση της θερμοκρασίας του πλανήτη. Την προώθησή του έχει αναλάβει ο National Geographic International, καθώς και τα κανάλια BBC, ABC και CBS.
ο Τζάκμαν, εκτός από τον πρωταγωνιστικό ρόλο έχει αναλάβει και την παραγωγή. Το πρώτο trailer προβλήθηκε στο φεστιβάλ San Diego Comic-Con στις 24 Ιουλίου (2008) και το παρακολούθησαν 6.500 θεατές. Η άφιξη του Χιου ήταν μια τεράστια έκπληξη για το κοινό το οποίο πραγματικά τον αποθέωσε και ξετραλάθηκε με την καινούργια ταινία του Wolverine. Οι εντυπώσεις τόσο του κοινού όσο και των περιοδικών είναι πολύ καλές ενώ σύσωμος ο διεθνής τύπος έγραψε πως "ο Χιου Τζάκμαν ήταν ο σταρ που έκλεψε την παράσταση από όλους φέτος στο Comic-Con, δημιουργώντας κυριολεκτικά πανδαιμόνιο."
X-Men: Days of Future Past
X-Men: The Last Stand
συνολικές εισπράξεις σε Η.Π.Α. $1,439,997,371
συνολικές εισπράξεις παγκοσμίως $3,070,964,303
μέσος όρος εισπράξεων (Η.Π.Α.) $95,999,825
μέσος όρος εισπράξεων διημέρου (Η.Π.Α.) $36,678,549
2008 Australian Dance Award: Εξαιρετική Ερμηνεία σε Θεατρικό Μιούζικαλ (νικητής)
2007 Saturn Awards: Καλύτερος Ηθοποιός για το The Fountain (υποψήφιος)
2007 Australian Film Institute: Διεθνές Βραβείο Καλύτερου Ηθοποιού για το The Prestige (υποψήφιος)
2007 Greenroom Awards: α΄Ανδρικός Ρόλος για το The Boy from Oz (υποψήφιος)
2006 Emmy Awards: Καλύτερη Ερμηνεία σε Μουσικό, Κωμικό ή Ποικίλης Ύλης Πρόγραμμα (υποψήφιος για την παρουσίαση των Βραβείων Τόνυ το 2005)
2006 ShoWest Convention, USA: Σταρ της Χρονιάς (νικητής)
2006 Teen Choice Awards: Καλύτερος Ηθοποιός σε Περιπέτεια Δράσης για το X-Men: The Last Stand (υποψήφιος)
2005 Emmy Awards: Καλύτερη Ερμηνεία σε Μουσικό, Κωμικό ή Ποικίλης Ύλης Πρόγραμμα (νικητής για την παρουσίαση των Βραβείων Τόνυ το 2004)
2005 People's Choice Awards, USA: Αγαπημένος Action Movie Σταρ (υποψήφιος)
2004 Tony Awards: α' Ανδρικός Ρόλος σε Μιούζικαλ για το The Boy from Oz (νικητής)
2004 Drama Desk Awards: Εξαιρετικός Ηθοποιός σε Μιούζικαλ για το The Boy from Oz (νικητής)
2004 TDF Awards: Βραβείο Φρεντ Αστέρ Καλύτερου Χορευτή στο Θέατρο για το The Boy from Oz (νικητής)
2004 Theatre World Awards: Καλύτερο Ντεμπούτο στο Μπρόντγουεϊ για το The Boy from Oz (νικητής)
2004 Outer Critics Circle Awards: Εξαιρετικός Ηθοποιός σε Μιούζικαλ για το The Boy from Oz (νικητής)
2004 Drama League Awards: Καλύτερη Ερμηνεία της Χρονιάς σε Δράμα ή Μιούζικαλ για το The Boy from Oz (νικητής)
2004 Broadway Audience Awards: Αγαπημένος Ηθοποιός σε Μιούζικαλ του Μπρόντγουεϊ για το The Boy from Oz (νικητής)
2004 Theater Fan's Choice Awards: α' Ανδρικός Ρόλος σε Μιούζικαλ για το The Boy from Oz (νικητής)
2004 New York International Independent Film & Video Festival: Καλύτερος Ηθοποιός σε Ταινία Μικρού Μήκους για το Making the Grade (νικητής)
2004 Teen Choice Awards: Καλύτερος Ηθοποιός σε Περιπέτεια Δράσης για το Van Helsing (υποψήφιος)
2004 Empire Awards, UK: Καλύτερος Ηθοποιός για το X2: X-Men United (υποψήφιος)
2003 Teen Choice Awards: Καλύτερος Ηθοποιός σε Περιπέτεια Δράσης για το X2: X-Men United (υποψήφιος)
2002 Golden Globes, USA: α' Ανδρικός Ρόλος σε Κωμωδία ή Μιούζικαλ για το Kate & Leopold (υποψήφιος)
2001 Saturn Awards: Καλύτερος Ηθοποιός για το X-Men (νικητής)
2001 Blockbuster Entertainment Awards: Πιο Αγαπημένος Πρωτοεμφανιζόμενος Ηθοποιός για το X-Men (υποψήφιος)
2001 Chicago Film Critics Association Awards: Πιο Πολλά Υποσχόμενος Ηθοποιός (υποψήφιος)
2001 MTV Movie Awards: Καλύτερος Πρωτοεμφανιζόμενος Ηθοποιός για το X-Men (υποψήφιος)
2000 Film Critics Circle of Australia Awards: Καλύτερος Ηθοποιός για το Erskineville Kings (νικητής)
1999 Australian Movie Convention: Αυστραλός Σταρ της Χρονιάς (νικητής)
1999 AFI Awards: α' Ανδρικός Ρόλος για το Erskineville Kings (υποψήφιος)
1999 Australian Critics Association Awards: Καλύτερος Δραματικός Ηθοποιός για το Erskineville Kings (νικητής)
1998 Olivier Awards: α' Ανδρικός Ρόλος σε Μιούζικαλ για το Oklahoma! (υποψήφιος)
1997 Variety Club Awards: Ηθοποιός της Χρονιάς σε Μιούζικαλ για το Sunset Boulevard (νικητής)
1997 Mo Awards: Ηθοποιός της Χρονιάς σε Μιούζικαλ για το Sunset Boulevard (νικητής)
1996 Mo Awards: Ηθοποιός της Χρονιάς σε Μιούζικαλ για το Sunset Boulevard (νικητής)
1995 Mo Awards: β' Ανδρικός Ρόλος σε Μιούζικαλ για το Η Πεντάμορφη και το Τέρας (υποψήφιος)
1994 WAAPA Leslie Anderson Award 1994: Βραβείο Πιο Ταλαντούχος Απόφοιτος (νικητής)
Είναι παντρεμένος από το 1996 με την κατά δώδεκα χρόνια μεγαλύτερή του Αυστραλή ηθοποιό και σκηνοθέτη Ντέμπορα-Λι Φαρνές και μαζί έχουν υιοθετήσει δύο παιδιά: τον Όσκαρ Μαξιμίλιαν (γεννημένος στις 15 Μαΐου του 2000) και την Άβα Έλιοτ (γεννημένη στις 10 Ιουνίου του 2005).
Ψηφιζόταν από το αμερικάνικο περιοδικό People ως ένας από τους 50 ομορφότερους ανθρώπους στον κόσμο επί πέντε συναπτά έτη (2000-2004). Το ίδιο περιοδικό τον συμπεριέλαβε το 2007 στη λίστα του με τα πιο σέξι και καλογυμνασμένα αντρικά σώματα του Χόλιγουντ.
Το 2006, ο Σύλλογος Πλαστικών Χειρουργών της Καλιφόρνια ανακήρυξε το Χιου Τζάκμαν πρότυπο της ιδανικής αντρικής ομορφιάς.
Το 2008, έπειτα από μια online ψηφοφορία που διεξήχθη στην Αυστραλία, οι συμπατριώτες του ανέδειξαν το Χιου Τζάκμαν ως τον πιο σέξυ σταρ της χώρας τους, με ποσοστό πάνω από 60%. Ακολούθησε δεύτερος ο Χιθ Λέτζερ με ποσοστό 11%.
Παρουσίασε για τρεις συνεχείς χρονιές (2003-2005) τα Βραβεία Τόνυ στο περίφημο Radio City Music Hall. Για τη δουλειά του ως παρουσιαστής βραβεύτηκε με Έμμυ το 2005 και προτάθηκε για άλλο ένα το 2006.
Είναι πολύ κοντινός φίλος της Νικόλ Κίντμαν. Φίλοι του είναι επίσης οι συντοπίτες του Ναόμι Γουότς και Ράσελ Κρόου.
Είναι ιδρυτής της εταιρείας παραγωγής "Seed Productions", η οποία είναι θυγατρική της 20th Century Fox.
Το 2005, στην τελετή απονομής των βραβείων Τόνυ, μοιράστηκε τη σκηνή του Radio City Music Hall με τη θρυλική τραγουδίστρια της σόουλ Αρίθα Φράνκλιν. Μαζί τραγούδησαν το "Somewhere" από το πασίγνωστο αμερικάνικο μιούζικαλ West Side Story.
Έχει ύψος 1,92 μέτρα.
Αγαπάει πάρα πολύ τα σπορ όπως την κολύμβηση, το σέρφινγκ, την ορειβασία, το γκολφ, τη γυμναστική, το γουίντ-σέρφινγκ και το ράγκμπι. Έχει δηλώσει πως για να διατηρεί το σώμα του πάντα σε φόρμα, φροντίζει να ακολουθεί μια προσεγμένη διατροφή, να αποφεύγει τη ζάχαρη, τα ζυμαρικά και το ψωμί και να γυμνάζεται πέντε φορές την εβδομάδα.
Πριν γίνει ηθοποιός, ο Χιου εργάστηκε ως κλόουν σε παιδικά πάρτι, έκανε νυχτερινές βάρδιες σε βενζινάδικο της Shell και δούλεψε για κάποιο διάστημα σε γυμναστήριο.
Ο Χιου απέκτησε το δικό του αστέρι στην περίφημη Λεωφόρο της Δόξας στο Χόλυγουντ. Το τιμητικό αυτό για τον ηθοποιό γεγονός ανακοινώθηκε στις 20 Ιουνίου του 2008.
Το γνωστό οικονομικό περιοδικό "Forbes" συμπεριέλαβε το Χιου στο top 10 της φετινής του λίστας (2008) με τους ηθοποιούς που φέρνουν τα μεγαλύτερα έσοδα στα στούντιο του Χόλιγουντ. Συγκεκριμένα, ο Χιου Τζάκμαν, για κάθε 1 δολάριο που πληρώνεται για μια ταινία φέρνει κέρδη 9,90 δολάρια!
Τη χρονιά 2007 ο τραπεζικός του λογαριασμός αυξήθηκε κατά 30 εκατομμύρια δολάρια, τοποθετώντας τον στη θέση 3 του top 10 των Αυστραλών καλλιτεχνών με το μεγαλύτερο, ετήσιο εισόδημα (η Νικόλ Κίντμαν ήρθε δεύτερη με 35 εκατομμύρια ενώ ο Ράσελ Κρόου έμεινε εκτός δεκάδας με 15 εκατομμύρια).
Για τα 40α του γενέθλια τα οποία γιόρτασε την Κυριακή, 12 Οκτωβρίου του 2008, η σύζυγός του διοργάνωσε ένα μεγάλο πάρτι. Σ'αυτό παραβρέθηκαν πολλοί διάσημοι φίλοι του, ανάμεσά τους ο Μπάζ Λούρμαν και η Κέιτ Μπλάνσετ. Μάλιστα, κατά τη διάρκεια του πάρτι προβλήθηκε προς τιμήν του ένα βίντεο-έκπληξη (η σύζυγός του το ετοίμαζε τρεις ολόκληρους μήνες!) το οποίο περιλάμβανε αστεία περιστατικά από την καριέρα του και τη ζωή του καθώς και τις ευχές και τα "χρόνια πολλά" κορυφαίων διασημοτήτων με τους Όπρα Γουίνφρεϊ, Μπάρμπρα Στρέιζαντ, Γούντι Άλεν και Τζον Τραβόλτα να ξεχωρίζουν.
↑ 1,0 1,1 Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 26  Απριλίου 2014.
↑ 2,0 2,1 (Αγγλικά) Internet Broadway Database. 101172. Ανακτήθηκε στις 9  Οκτωβρίου 2017.
↑ 3,0 3,1 «Encyclopædia Britannica» (Αγγλικά) biography/Hugh-Jackman. Ανακτήθηκε στις 9  Οκτωβρίου 2017.
↑ Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 11  Δεκεμβρίου 2014.
↑ web .archive .org /web /20160415071637 /http: //parade .com /426939 /dotsonrader /the-hugh-you-never-knew /2 /.
↑ Εθνική Βιβλιοθήκη της Γαλλίας: (Γαλλικά) καθιερωμένοι όροι της Εθνικής Βιβλιοθήκης της Γαλλίας. data .bnf .fr /ark: /12148 /cb14045225n. Ανακτήθηκε στις 10  Οκτωβρίου 2015.
↑ www .theatreworldawards .org /past-recipients .html.
↑ (Αγγλικά) Australian Honours Search Facility. 2003935. Ανακτήθηκε στις 10  Ιουνίου 2019.
↑ Ανακτήθηκε στις 6  Ιουνίου 2021.
↑ [1] Αρχειοθετήθηκε 2016-03-04 στο Wayback Machine. Χιου Τζάκμαν: «Στις φλέβες μου κυλάει ελληνικό αίμα» ("It is true, I have Greek origins. Bellas was the family name two generations back... I feel like I'm part Greek and I am actually by blood.")
↑ Jovic, Maja (26 Μαΐου 2014). «Jackman's ready for Greece». Neos Kosmos. Ανακτήθηκε στις 9 Δεκεμβρίου 2014. The family surname was Bellas. My great-grandfather, from my father's side, was Greek... It was an island, I think Ios, is that right? I have not been there yet, but my dad and his brother used to go a lot.